Hadimin gwamna Kashim ya kashe kansa a fadar gwamnatin Borno ▷ Legit.ng
Hadimin gwamna Kashim ya kashe kansa a fadar gwamnatin Borno
7 months ago 65 views by Ishaq Ismail
A yanzu din nan mun samu rahoton cewa, daya daga hadiman gwamnan jihar Borno Kashim Shettima, ya kashe kansa ta hanyar rataya a fadar gwamnatin dake birnin Maiduguri a Arewa maso Gabashin kasar nan.
Kamar yadda Ndahi Inusa, majiyar mu ta reshen birnin Maiduguri ta bayyana, hadimin gwamnan, John Achagwa, ya rataye kansa jikin wani icen dogon yaro dake bayan farfajiyar saukar shugaban kasa a cikin fadar gwamnatin Borno da tsakar ranar Talata, 28 ga watan Mayu.
KARANTA KUMA: Rayuka 36 sun salwanta, an yi garkuwa da mutane 27 a fadin Najeriya a makon daya
Babu dalilin da ya sanya wannan hadimi ya yiwa kansa wannan mummunar aika-aika yayin da abokanan huldar sa suka bayar da shaidar su ta fahimtar yadda ya saba kasancewa kamar kullum yayin sauke nauyin da rataya a wuyan sa a bisa al'ada.
A yayin da wannan shi ne karo na farko da makamancin wannan lamari ya auku a fadar gwamnatin jihar Borno, gaggawar jami'an hukumar kwana-kwana wajen tunkarar lamarin ba tayi tasiri ba domin kuwa tuni hadimin ya ce ga garin ku nan.
Kashim Shettima Latest NewsBorno State News TodayArewa Latest NewsHausa NewsAbun Bakin Ciki
Innalillah wa inna illaihi raji'un: Yan bindiga sun hallaka mutane 23 a kauyukan Zamfara guda 2